OpenLLM-France/wikimedia huggingface dataset:
# Pere Vives i Clavé

Pere Vives i Clavé (Barcelona, 24 de febrer de 1910 - Mauthausen-Gusen, 30 d'octubre de 1941) era un professor de matemàtiques i d'idiomes.

## Biografia

Era fill de Pere Vives i Arquer (1881-1933), funcionari de la Mancomunitat que va ser secretari personal del Baró de Viver Darius Rumeu i Freixa quan va ser alcalde de Barcelona l'any 1924, i de Concepció Clavé i Torres (1882-1954). Pere Vives ingressà a l'Escola de Guerra, el 1936, i esdevingué tinent d'artilleria. El 1939 emprengué l'exili travessant la frontera francesa. De primer, conegué les penalitats dels camps de concentració francesos d'Argelers, Agde i Sant Cebrià de Rosselló. Fou al camp d'Agde on conegué Agustí Bartra, amb qui inicià una forta amistat: "tres mesos d'una amistat única i fervorosa, de tracte continu i intens, de coincidències de sensibilitat, i visió dels homes i de la història, i de ferides profundes, i de somnis de futur".|
El 1939 fou mobilitzat per l'exèrcit francès, amb la 109$^e$ Compagnie de Travailleurs Espagnols. El 1940 se'l localitza a les fortificacions de Lorena i Belfort, des d'on intentà passar a Suïssa, però fracassà. Fou retornat a França i fou així com caigué presoner en mans dels alemanys. Morí al camp d'extermini de Mauthausen, el 30 d'octubre de 1941, per efecte d'una injecció de benzina al cor. Des de l'exili francès i fins al camp d'extermini on trobà la mort, fou company de Joaquim Amat-Piniella, el qual li dedicarà, anys més tard, la seva novel·la K.L. Reich. A més de la dedicatòria que encapçala la novel·la, el personatge principal, en Francesc, també és un clar tribut a l'amic i company de periple, Pere Vives. L'edició pòstuma de Cartes des dels camps de concentració és un recull de 42 escrits que Pere Vives adreçà a l'amic Bartra i a la seva mare i germanes. En destaquen tant l'interès documental que aporten com la prosa amb què foren escrites.

## Referències

* ↑ «esquela de Pere Vives i Arquer». La Vanguardia, 02-07-1933, pàg. 1.
* ↑ «La situación al dia. El secretario particular». la Vanguardia, 18-09-1924, pàg. 6.
* ↑ «esquela de Concepción Clavé Torres». La Vanguardia, 02-12-1954, pàg. 17.
* ↑ Pròleg d'Agustí Bartra a Pere Vives i Clavé, Cartes des dels camps de concentració. Barcelona: edicions 62, 1972
# Rhacophorus appendiculatus

Rhacophorus appendiculatus és una espècie de granota que es troba a Brunei, l'Índia, Indonèsia, Malàisia, les Filipines i, possiblement també, a Bhutan, Myanmar i Tailàndia.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Sukumaran, J., Yaakob, N., Tzi Ming, L., Chuaynkern, Y., Thirakhupt, K., Das, I., Iskandar, D., Mumpuni, Inger, R., Stuebing, R., Yambun, P., Lakim, M., Dutta, S. & Ohler, A. 2004. Rhacophorus appendiculatus. Llista Vermella d'Espècies Amenaçades de la UICN 2006. Consulta: 9 de gener de 2008.
# Takhtamukai

Takhtamukai - Тахтамукай (rus) - és un aül, un poble, de la República d'Adiguèsia, a Rússia. Es troba a l'extrem oest de l'embassament de Krasnodar, a 3 km a l'est d'Enem i a 95 km al nord-oest de Maikop, la capital de la república.
Pertanyen a aquest municipi els pobles de Natukhai, Apostolidi, Otradni, Prikubanski i Sups.

## Història

Al territori del municipi de Tahktamukai s'han trobat kurgans datats dels mil·lennis segon i primer abans de Crist. Cal destacar el kurgan Saussaruka-1, els assentaments Tahktamukàiskoie-1 i Takhtamukàiskoie-2 i diversos kurgans a Natukhai. Prèviament a la Guerra del Caucas, la població adiguesa era predominantment de la tribu bjedug, i després d'ella s'hi establiren colònies de la tribu xapsug.
L'aül fou fundat el 1860 amb el nom d'Enemski. El 13 de febrer del 1936 prengué el nom de Khakurate en homenatge a Xakhan-Guirei Khakurate, primer secretari del comitè regional adiguès. El 26 d'octubre del 1938 fou rebatejat amb el seu nom actual, que va perdre pel d'Oktiabrski entre el 5 d'agost del 1957 i principis de la dècada del 1990.
# Tula (Sardenya)

Tula (en sard, Tula) és un municipi italià, dins de la Província de Sàsser. L'any 2007 tenia 1.665 habitants. Es troba a la regió de Montacuto. Limita amb els municipis d'Erula, Oschiri (OT), Ozieri i Tempio Pausania (OT).

## Administració

Llista d'alcaldes :
| Període | Identitat | Partit |
| 2006- | Andrea Becca | Llista cívica |
# Fes-Meknès

Fes-Meknès (en amazic: Tamnaḍt n Fas Amknas ⵜⴰⵎⵏⴰⴹⵜ ⵏ ⴼⴰⵙ ⴰⵎⴽⵏⴰⵙ, en àrab: فاس مكناس) és una de les dotze noves regions en que s'ha organitzat el Marroc després de la reforma administrativa de 2015. La seva capital és Fes. En el seu territori inclou l'antiga regió de Fès-Boulemane amb la meitat nord de la de Meknès-Tafilalet, és a dir la prefectura de Meknès i les províncies d'El Hajeb, Ifrane i Midelt.

## Subdivisions

La regió comprèn les prefectures i províncies següents
* La prefectura de Fes ;
* La província de Boulemane ;
* La província de Sufruy ;
* La província de Moulay Yaâcoub
* La província de Taounate ;
* La província de Taza ;
* La prefectura de Meknès
* La província d'El Hajeb
* La província d'Ifrane

## Referències

* ↑ «Décret n°2.15.40 du 20 Février 2015, fixant le nombre des régions, leurs dénominations, leurs chefs-lieux ainsi que les préfectures et provinces qui les composent, publié au Bulletin Officiel n° 6340 du 05 Mars 2015». Arxivat de l'original el 2015-05-18. [Consulta: 14 juliol 2021]. que entrarà en vigor en la mateixa data que el decret preveu a l'article 77 de la Llei orgànica Nº 59-11 sobre l'elecció dels membres del consell de les col·lectivitats locals.
# Pere Sust Arimon

Pere Sust Arimon (el Masnou, Maresme, 6 de juny de 1908 - el Masnou, Maresme, 3 de juny de 1983) va ser un pioner del bàsquet a Catalunya, jugador, àrbitre i entrenador de bàsquet.
Fou entrenador de l'equip femení de bàsquet del Club Femení i d'Esports de Barcelona i, a partir de 1935, de l'equip masculí del Club Esportiu Laietà, de Barcelona. Feu d'àrbitre als anys vint i trenta. Entre d'altres, dirigí el partit disputat a l'Exposició Universal de Barcelona de 1929 entre la selecció catalana i l'Ambrosiana de Milà. Posteriorment, formà part de la junta directiva de la federació espanyola a partir del 1932, i de la catalana, com a tresorer, a partir de 1935. Cap als anys cinquanta va tornar a entrar a la Junta Directiva de la Federació Catalana de Bàsquet, primer com a vocal, després com a president del Comitè de Competició i més tard com a president del Comitè Català d'Àrbitres.
Després de la Guerra Civil es va convertir en instructor esportiu de la secció femenina del Frente de Juventudes, especialment de bàsquet femení, i a finals de 1941 li van demanar que encapçalés la Federació Catalana d'Handbol. D'aquesta manera, el 1941 va ser el primer president de la Federació Catalana d'Handbol. Tanmateix, només va estar en el càrrec uns mesos, perquè el seu esport era el bàsquet.

## Referències

* ↑ "Pere Sust Arimon" a EsportpèdiaCat — Enciclopèdia de l'esport català
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Nana esferoidal del Sextant

La Galàxia Nana de Sextant o SexDEG és una galàxia nana esferoidal satèl·lit de la Via Làctia, el nom de la qual prové de la constel·lació del Sextant, on se l'ha trobada. La distància a la galàxia és de 320 000 anys llum i el diàmetre és de 8 400 anys llum al llarg del seu eix principal.
Descoberta en 1990 per Mike Irwin, M.T. Bridgeland, PS Bunclark i R.G. McMahon és la vuitena galàxia més propera a la nostra. Presenta un desplaçament cap al roig en allunyar-se de nosaltres a una velocitat de 224 km/s. És una galàxia antiga que conté pocs metalls, és a dir, elements més pesants que l'hidrogen i l'heli.

## Referències

* 1 2 3 «The observed properties of dwarf galaxies in and around the Local Group» (en anglès). Astronomical Journal, 1, 05-06-2012, pàg. 4. DOI: 10.1088/0004-6256/144/1/4.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Afirmat a: Redshift obtained from literature by the Ned team prior to november 1992. Pàgina: 1. Data de publicació: 1992.
* 1 2 «Systemic Proper Motions of Milky Way Satellites from Stellar Redshifts: The Carina, Fornax, Sculptor, and Sextans Dwarf Spheroidals» (en anglès). Astrophysical Journal, 2, 06-11-2008, pàg. 75–78. DOI: 10.1086/595586.
* 1 2 Laurent Cambrésy «HYPERLEDA. I. Identification and designation of galaxies» (en anglès). Astronomy and Astrophysics, 1, 25-11-2003, pàg. 45–55. DOI: 10.1051/0004-6361:20031411.
* ↑ «Insights into pre-enrichment of star clusters and self-enrichment of dwarf galaxies from their intrinsic metallicity dispersions» (en anglès). Astronomical Journal, 6, 15-11-2012, pàg. 183. DOI: 10.1088/0004-6256/144/6/183.
* ↑ M. J. Irwin; P. S. Bunclark; M. T. Bridgeland; R. G. McMahon «A new satellite galaxy of the Milky Way in the constellation of Sextans». Monthly Notices of the Royal Astronomical Society, 244, 1990, pàg. 16–19. Bibcode: 1990MNRAS.244P..16I.
* ↑ Hartmut Frommert. «Sextans Dwarf». SEDS. [Consulta: 21 març 2015].

## Enllaços externs

* Catàleg SEDS
# Ateneu Agrícola

Ateneu Agrícola és una entitat fundada a Sant Sadurní d'Anoia el 1877. El 1908 es va edificar la nou seu, obra modernista de Miquel Madurell i Rius protegida com a bé cultural d'interès local. El seu president actual és Ferran Andreu Escofet. El 2008 va rebre el Premi Creu de Sant Jordi «pel paper vertebrador, impulsat per diverses generacions, d'aquest ateneu en la vida social, cultural i esportiva de la vila penedesenca i la seva comarca».

## Edifici

L'edifici s'inicia l'any 1908, encara en plena eufòria modernista, i s'acaba un any després. L'esperit progressista de l'entitat es veu correspost arquitectònicament amb un edifici equilibrat, on l'estil està desproveït d'elements eclèctics. L'obra es distribueix en dues plantes, amb una composició simètrica a l'única façana, en la qual sobresurt un cos central amb interessants pinacles d'ornamentació naturalista.

## Història

El Casino Alianza Fraternidad funcionava des de 1877, amb una seu al Raval. S'hi aplegaven els sectors més populars enfront del Casino, l'altra entitat emblemàtica de finals del segle xix. A principis del segle XX es planteja la necessitat de bastir una nova seu, que s'aixecarà sobre uns terrenys cedits pel senyor Formosa. El local oferia una sala d'actes, cafè i instal·lacions esportives. L'activitat social i cultural convertí l'entitat en una de les més destacades a principis del segle xx, un moment de gran vitalitat en els àmbits socials, culturals i polítics.
A partir d'aquest edifici de 1908, se succeïren ampliacions i reformes com un ala lateral (1911) o una reforma interior (1928). L'addició d'un pis a un dels costats, el 1934, va afectar la imatge de l'edifici.

## Referències

* ↑ «L'Ateneu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 maig 2012].
* 1 2 «Ateneu agrícola». Pla d'Ordenació Urbanística Municipal: Catàleg de patrimoni arquitectònic. Ajuntament de Sant Sadurní d'Anoia. Arxivat de l'original el 3 de març 2016. [Consulta: 12 maig 2012].

## Enllaços externs

* Blog del Centenari de l'Ateneu
# Vaixell presó

Un vaixell-presó és una embarcació adaptada com allotjament de presoners, potser de forma permanent o temporal metre s'arriba a destí. Tot-i-que moltes nacions han emprat vaixells presó durant la seua història, va ser el Regne Unit durant els segles dèsset i divuit qui popularitzà el concepte a la fi de contenir presoners durant guerres com ara l'Orella de Jenkins, la Guerra dels Set Anys i les Guerres contra França Revolucionària, quan les presons convencionals eren a màxima capacitat.

## Literatura

Vaixells presons han fet diverses aparicions al món de la literatura. Alguns exemples són:
* Grans Esperances, de Charles Dickens comença l'any 1812 amb la fugida d'Abel Magwitch d'un vaixell situat al Tàmesi.
* La novel·la Els miserables de Victor Hugo narra la història de Jean Valjean, qui, al principi de l'obra es condemnat a galeres en Toulon.
* Ambroise Louis Garneray conta la seua biografia al llibre Mes Pontons, incloent-hi la vida a un vaixell presó en Portsmouth.

## Vegeu també

Alguns exemples de vaixells-presó emprats al llarg de la història:
* Vaixell Jaume I (1911-1967)
* Uruguay (vaixell)
* HMS Maidstone, emprat pel Regne Unit durant the Troubles i posteriorment per detenir sospitosos de terrorisme o activisme republicà. Entre els presoners més destacats es troba Gerry Adams, president del partit polític Sinn Féin, que hi va romandre durant 1972. HMP Weare. Vaixell presó botat l'any 1997 per pal·liar la sobrepoblació de les presons convencionals al Regne Unit. Es trobava a Portland on el 9 de març de 2005 s'anuncià la seua clausura.

## Referències

* ↑ Crockett, Carrie. «A Day in the Life: Convicts on board Prison Hulks» (en anglès). [Consulta: 2 octubre 2018].
# Ferònia

Ferònia (llatí Feronia) (grec Φερωνία, Estrabó; Λοῦκος Φηρωνίας, Ptolemeu) fou una ciutat del sud d'Etrúria al peu del mont Soracte, al territori de Capena, amb un cèlebre temple o santuari de la deessa de Ferònia, i una cova sagrada annexa. Estrabó és l'únic que esmenta la ciutat del mateix nom, però altres autors només esmenten la Lucus Feroniae o la Feroniae fanum, però probablement la ciutat va sorgir al llarg dels anys entorn de la fira que es feia a les reunions anyals. Ferònia fou una deessa dels sabins i foren aquest poble els que assitien a les reunions del santuari, tot i que el santuari era a Etrúria i dependent de la ciutat de Capena. La primera menció dels festivals anyals és del temps del rei Tul·li Hostili. El temple va acumular riqueses en el curs dels anys i Hanníbal fou temptat d'acostar-se al santuari durant la seva retirada de Roma el 211 aC amb el propòsit de saquejar-lo, cosa que va fer i es va emportar tot l'or i plata. La història esmenta alguns prodigis que van passar alí i molta gent acudien pels miracles; alguns devots creuaven descalços per les brases roents (algunes fonts diuen que això correspon a un temple d'Apol·lo al cim del Soracte, però probablement es va traslladar des allí al més cèlebre santuari al seu peu).
El santuari sempre és fixat al Ager Capenate. Avui hi ha una font a San Oreste, al sud-est de la muntanya que es diu Felonica, i se suposa que fou el lloc on era antigament. San Oreste ocuparia el lloc de l'antiga ciutat.
Plini el Vell esmenta Lucus Feroniae entre les colònies d'Etrúria; Ptolemeu, que també l'esmenta com a colònia, la situa al nord-oest d'Etrúria entre l'Arnus i el Macra,que pot ser un error o estar parlant d'una colònia que va portar aquest nom però no era a la rodalia del santuari. El Liber Coloniarum no l'esmenta pas. Hi ha una inscripció que esmenta la Colonia Julia Felix Lucoferonensis però estaria referida a la colònia a la rodalia del santuari, per la qual cosa Ptolemeu estaria en un error.

## Referències

* ↑ Livy xxvi. 11; Silius Italicus xiii. 83-90.)
* ↑ Plini el Vell vii. 2; Virgili Eneida xi. 785-790).
* ↑ Antonio Nibby, Dintorni, vol. iii. p. 108; Dennis, Etruria, vol. i. p. 180.
* ↑ Ptol. iii. 1. § 47; Plin. iii. 5. s. 8.
* ↑ August Wilhelm Zumpt, De Coloniis p. 347.

## Bibliografia

* Smith, William (editor). A Dictionary of Greek and Roman Biography and Mythology (en anglès), 1870.
# Paul Dummett

Paul Dummet (Newcastle upon Tyne, 26 de setembre de 1991) és un futbolista anglès que juga de defensa central al Newcastle United.
Format a les categories inferiors del Newcastle United, Dummet ha jugat pel Gateshead i el St Mirren i debutà pel primer equip del Newcastle el 2013. El jugador forma part de la selecció gal·lesa de futbol.

## Referències

* 1 2 3 «Paul Dummett» (en anglès). Transfermarkt. [Consulta: 10 agost 2019].

## Enllaços externs

* Fitxa del jugador a Transfermarkt
# Reservation station

Una estació de reserva unificada, també coneguda com a planificador unificat, és una característica descentralitzada de la microarquitectura d'una CPU que permet canviar el nom del registre, i és utilitzada per l'algorisme Tomasulo per a la programació dinàmica d'instruccions.
Les estacions de reserva permeten a la CPU obtenir i reutilitzar un valor de dades tan bon punt s'ha calculat, en lloc d'esperar que s'emmagatzemi en un registre i torni a llegir-lo. Quan s'emeten instruccions, poden designar l'estació de reserva des de la qual volen llegir la seva entrada. Quan s'han d'escriure diverses instruccions al mateix registre, totes poden continuar i només cal escriure (lògicament) l'última. Comprova si els operands estan disponibles (RAW) i si la unitat d'execució està lliure (Risc estructural) abans de començar l'execució.
Les instruccions s'emmagatzemen amb els paràmetres disponibles i s'executen quan estiguin a punt. Els resultats són identificats per la unitat que executarà la instrucció corresponent. El canvi de nom implícit del registre resol els perills de WAR i WAW. Com que es tracta d'una estructura totalment associativa, té un cost molt elevat en comparadors (cal comparar tots els resultats retornats de les unitats de processament amb totes les adreces emmagatzemades).
En l'algorisme de Tomasulo, les instruccions s'emeten en seqüència a les estacions de reserva que emmagatzemen la instrucció així com els operands de la instrucció. Si l'operand no està disponible, l'estació de reserves escolta en un bus de dades comú perquè l'operand estigui disponible. Quan l'operand està disponible, l'estació de reserves l'emmagatzema i l'execució de la instrucció pot començar.
Les unitats funcionals (com ara un sumador o un multiplicador), cadascuna té les seves pròpies estacions de reserva corresponents. La sortida de la unitat funcional es connecta al bus de dades comú, on les estacions de reserva estan escoltant els operands que necessiten.

## Referències

* ↑ «Out-of-Order Execution» (en anglès). [Consulta: 28 novembre 2023].
* ↑ Gelas, Johan De. «Intel Core versus AMD's K8 architecture» (en anglès). [Consulta: 28 novembre 2023].
* ↑ Spasov, Dejan «A Circuit for Flushing Instructions from Reservation Stations in Microprocessors» (en anglès). SpringerLink. Springer International Publishing [Cham], 2020, pàg. 127–137. DOI: 10.1007/978-3-030-62098-1_11.
* ↑ «Pipelined Processor Design» (en anglès). [Consulta: 28 novembre 2023].
# Myosorex zinki

Myosorex zinki és una espècie de mamífer de la família de les musaranyes (Soricidae) endèmic de Tanzània. El seu hàbitat natural són els montans humits i aiguamolls tropicals o subtropicals.
# Telmatoscopus poncianticola

Telmatoscopus poncianticola és una espècie d'insecte dípter pertanyent a la família dels psicòdids que es troba a Austràlia: Queensland.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 G. H. Satchell, 1953. The Australian Psychodidae (Diptera), part 1. Australian Journal of Zoology 1:357-418.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Duckhouse, D. A., 1966. Psychodidae (Diptera, Nematocera) of Southern Australia: subfamily Psychodinae. Transactions of the Royal Entomological Society of London, 118: 153–220.
* Duckhouse, D.A. & Lewis, D.J., 1989. Superfamily Psychodoidea. 15. Family Psychodidae. Pàgs. 166-179. A: Evenhuis, N.L. (ed.). Catalog of the Diptera of the Australasian and Oceanian Regions. Honolulu i Leiden: Bishop Museum Press i E.J. Brill, 1155 pàgines. (174).
* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* Encyclopedia of Life (anglès)
# Ateneu (metge)

Ateneu (en llatí Athenaeus, en grec antic Ἀθήναιος) va ser un metge grec que va fundar la secta del pneumàtics. Segons Galè era nascut a Cilícia, a la ciutat d'Atalea, i segons Celi Aurelià a Tars, també a Cilícia, i possiblement aquesta versió és la més probable. Es desconeix el temps exacte en què va viure, però com que Agàtinos va ser un dels seus deixebles hauria viscut al segle i. Era mestre també de Teodor i va exercir la medicina a Roma amb gran èxit. No es coneixen detalls de la seva vida.
Va escriure un voluminós llibre del que el volum 24è és esmentat per Galè i el 25è per Oribasi, que n'ha conservat alguns fragments.

## Referències

* ↑ [https://quod.lib.umich.edu/m/moa/acl3129.0001.001/417?page=root;rgn=full+text;size=100;view=image;q1=AthenaeusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 402. ]
Viccionari
# Vaixell oceanogràfic

Un vaixell oceanogràfic és una embarcació que està condicionada per dur a terme les tasques de recerca científica en mars i oceans. Alguns bucs oceanogràfics tenen un casc reforçat per navegar en l'oceà Àrtic i l'Antàrtida.
Els bucs oceanogràfics posseeixen instrumental per fer estudis de temperatura, salinitat, oxigen dissolt, fluorescència de l'aigua. També analitzen la direcció i les característiques dels corrents marins i realitzen observacions meteorològiques.
L'anàlisi de la biologia marina s'aconsegueix amb la captura d'exemplars, utilitzant els mètodes de pesca que es considerin més adequats per a les espècies que són objecte de la recerca. Per als estudis geològics, s'obtenen mostres del subsol i del llit marí.

## Imatges

* Puerto Deseado (Q-20) de l'Armada Argentina.
* Hespérides (A-33) de l'Armada Espanyola.
* ARM Altair (BI-03) de l'Armada de Mèxic.
* Buc oceanogràfic Sarmiento de Gamboa del CSIC.

## Referències

* ↑ «Buques Oceanográficos». La Ciencia en la UNAM, a través del Subsistema de Investigación Científica. Arxivat de l'original el 2015-02-06. [Consulta: 6 febrer 2015].
# Ferècides

Ferècides és el nom dels següents personatges:
* Ferècides de Siros, filòsof grec
* Ferècides d'Atenes, antic logògraf grec
# Myosotis ramosissima

Myosotis ramosissima és una planta herbàcia anual o biennal nativa d'Europa, on creix de manera silvestre en terrenys sorrencs, especialment prop de la costa. Creix de manera silvestre a Europa en terrenys sorrencs i secs o en prades, moltes vegades prop de la costa marítima. És rara excepte a Itàlia i a les Illes Britàniques està protegida. Aquesta espècie en concret no és utilitzada per a jardineria. No obstant això si el gènere, amb espècies excel·lents, farcit de rocalles, composició de colors amb l'agreujant de colors en diferents tonalitats. Formen conjunts cridaners i decoratius. No es troben utilitats farmacològiques.
És una herba erecta, de fins a 30 cm d'alçada, amb la tija de secció circular i pubescent. Les fulles basals formen una roseta, les distals són alternes, ovades a espatulades, pubescents, A la primavera floreix produint inflorescències cimoses i elongades de floretes blaves, rarament blanques amb el marge blau, amb la corol·la de cinc pètals, de no més de 2 mm de longitud. El fruit és un aqueni de parets molt dures, amb una sola llavor, la llavor és marró i ovoide, amb l'àpex agut.
# Telmatoscopus pappi

Telmatoscopus pappi és una espècie d'insecte dípter pertanyent a la família dels psicòdids que es troba a Àsia: l'Afganistan.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)